

**ประกาศองค์การบริหารส่วนตำบลหินดาด**

**เรื่อง เจตนารมณ์การป้องกันและต่อต้านการทุจริตคอร์รัปชั่น**

**ประจำปีงบประมาณ พ.ศ. ๒๕๖๖**

-----------------------------------------

คณะผู้บริหารพนักงานส่วนตำบลลูกจ้างประจำ และพนักงานจ้างองค์การบริหารส่วนตำบล หินดาด มีเจตนารมณ์ร่วมกันที่จะสร้างองค์กรแห่งความใสสะอาดมุ่งเสริมสร้างคุณภาพในการบริการประชาชนอย่างมีคุณธรรม โดยยึดมั่นในความรับผิดชอบต่อสังคมและมีกรอบแนวคิดยุทธศาสตร์การพัฒนาคุณธรรมจริยธรรมตลอดจนนโยบาย และแนวปฏิบัติให้เคารพศักดิ์ศรีและคุณค่าความเป็นมนุษย์ส่งเสริมคนดี มีจิตบริการและดำเนินชีวิตพอเพียง โดยมีคุณธรรมจริยธรรมเป็นพื้นฐานภายใต้องค์กรธรรมาภิบาล เพื่อเป็นการตอบสนองนโยบาย องค์การบริหารส่วนตำบลหินดาด จึงได้เข้าร่วมใน “แนวร่วมปฏิบัติของภาครัฐตามคำสั่งคณะรักษาความสงบแห่งชาติ ที่ ๖๙/๒๕๕๗ เรื่อง มาตรการป้องกันและแก้ไขปัญหาการทุจริตประพฤติมิชอบ ลงวันที่ ๑๘ มิถุนายน ๒๕๕๗ ”

ดังนั้น เพื่อให้บรรลุเจตนารมณ์ดังกล่าว องค์การบริหารส่วนตำบลหินดาด จึงขอประกาศเจตนารมณ์การป้องกันและต่อต้านการทุจริตคอร์รัปชั่นทุกรูปแบบ โดยจะดำเนินการ ดังนี้

๑) บริหารงานและปฏิบัติงานด้านหลักธรรมาภิบาลโดยมุ่งตอบสนองความต้องการของประชาชนด้วยความถูกต้องและเป็นธรรม

๒) ปลูกฝังค่านิยมทัศนคติให้บุคลากรในองค์กรและบุคลากรได้มีความรู้ความสามารถยึดหลักคุณธรรมจริยธรรมและนิยมนาหลักปรัชญาเศรษฐกิจพอเพียงมาใช้การปฏิบัติงานและการดำรงชีวิต

๓) ส่งเสริมให้องค์กรเอกชนและภาคประชาชนได้เข้ามามีส่วนร่วมบทบาทการรับรู้ข้อมูลข่าวสารในการดำเนินกิจการทุกรูปแบบ

๔) เชิดชูความดีความซื่อสัตย์สุจริตในการปฏิบัติราชการ

๕) มุ่งต่อต้านและเฝ้าระวังการทุจริตคอรัปชั่นทุกรูปแบบโดยมีการเฝ้าระวังอย่างรัดกุมและใช้มาตรการการลงโทษขั้นสูงกับผู้ทุจริตคอรัปชั่นและผู้ที่เกี่ยวข้อง

จึงประกาศให้ทราบโดยทั่วกัน

ประกาศ ณ วันที่ ๓ ตุลาคม พ.ศ. ๒๕๖๕



(นายสุวิช คมพยัคฆ์)

นายกองค์การบริหารส่วนตำบลหินดาด